Зиммель Георг

Зиммель Георг - (Simmel, 1. 3. 1858, Берлин 26. 9. 1918, Страсбург) немис философу жана социологу, «өмүр философиясы» агымынын көрүнүктүү өкүлү. Зиммель өзүнүн 1890-1900-жылдардагы социология боюнча эмгектеринде «формалдык социология» деп аталган теориянын негиз салуучусу катары таанылган. «Чыгармачылыктын трагедиясын» жашоонун чыгармачыл эргип турушунун жана анын маданияттын өнүкпөй токтоп калган формаларында объективдештирилишинин ортосундагы карама-каршылыктан көргөн.
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5